recursal/SuperWikiNEXT-32B huggingface dataset:
Rekonštrukcia opevneného chalkolitického mesta Los Millares na juhu dnešného Španielska
**Medená doba** (lingvisticky nevhodne: **doba medená**; iné názvy: **chalkolit**, **medenokamenná doba**, **medeno-kamenná doba**) je všeobecne nezaužívané označenie historického obdobia praveku, ktoré nasledovalo po neolite (mladšej kamennej dobe) a pred bronzovou dobou.

Pojem sa používa buď ako synonymum pre eneolit v niektorých oblastiach najmä na Blízkom východe, v Levante (v minulosti aj v Egypte), v Maďarsku, Španielsku či Portugalsku, alebo ako inak definované obdobie medzi neolitom a bronzovou dobou (pozri eneolit).

Nomenklatúra
------------

Termín sa najskôr ujal na Pyrenejskom polostrove a v bývalom Uhorsku (F. Pulszky), pretože sa v týchto oblastiach našlo pre toto obdobie veľké množstvo medenej industrie. Roku 1880 potom podal T. Vilanova na 9. medzinárodnom kongrese v Lisabone návrh na oddelenie medenej doby od bronzovej doby. Napriek tomu sa tento termín všeobecne neujal – dodnes v mnohých krajinách namiesto pojmu medená doba používajú výrazy neskorý neolit, eneolit ap. (pozri pod eneolit). Dôslednejšie sa používa v Španielsku, Portugalsku a Maďarsku.

Pozri aj
--------

* eneolit

Poznámky
--------

1. ↑  Pozri poznámku pod čiarou o slovoslede uvedenú v článku kamenná doba.

Referencie
----------

1. ↑  chalkolit. In *Slovník súčasného slovenského jazyka*. H – L. Dostupné online. [cit. 2021-10-22].
2. 1 2  medená doba. In *Malá slovenská encyklopédia*. Bratislava : Encyklopedický ústav SAV; Goldpress Publishers, 1993. ISBN 80-85584-12-3, s. 274. „synonymum pre medenú dobu či eneolit používané hlavne v oblasti Stredomoria".
3. ↑  URBAN, Zdeněk. Zrod veľkých kameňov. *Časopis Quark* (Bratislava: Ministerstvo školstva, vedy, výskumu a športu Slovenskej republiky), 2019-04-01, roč. XXV, čís. 4, s. 48. ISSN 1335-4000.
4. ↑  LINKEŠOVÁ, Mária. *Kapitoly z histórie chémie*. 2. prepracované vydanie Trnava : Pedagogická fakulta Trnavskej univerzity v Trnave, 2010. ISBN 978-80-8082-399-3. S. 18.
5. ↑  Novotný, Bohuslav; et al. (1986), „medená doba", Encyklopédia archeológie, Bratislava: Vydavateľstvo Obzor, str. 531

Iné projekty
------------

Commons
* Spolupracuj na Commons Commons ponúka multimediálne súbory na tému **Medená doba**
**Ošetrovateľ** je odborný pracovník v zdravotníctve, venujúci sa ošetrovateľskej činnosti.

Štúdium
-------

Absolvent študijného programu *ošetrovateľstvo – bakalársky stupeň* sa uplatní ako sestra v ošetrovateľskej praxi na lôžkových pracoviskách zdravotníckych zariadení, a v ambulantnej zdravotnej starostlivosti, v riadení, vo výskume a vo výchove. Môže pracovať súkromne aj samostatne v rámci platných predpisov. Sestra sa môže ďalej vzdelávať v rámci celoživotného vzdelávania podľa Nariadenia vlády Slovenskej republiky č. 296/2012 Z. z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov.

Absolventi študijného programu *ošetrovateľstvo – magisterský stupeň* sú schopní plniť požiadavky disciplín, ktoré v sebe integrujú ošetrovateľské teórie s vedeckými poznatkami z iných odborov, potrebné pre poskytovanie zdravotníckych služieb verejnosti v rámci primárnej, sekundárnej a terciárnej prevencie, ako aj starostlivosti v chorobe, rehabilitácii a následnej starostlivosti. Absolventi sú schopní poskytovať ošetrovateľskú starostlivosť jednotlivcom, rodine, skupine či komunite v zdraví alebo chorobe a prispievať k zdraviu, uzdraveniu alebo pokojnému a dôstojnému umieraniu a smrti. Profesionálna príprava je založená na výsledkoch vedy a výskumu. Sestra samostatne vykonáva výskum a výsledky výskumu aplikuje v praxi.

Absolventi študijného programu *ošetrovateľstvo – 3. stupeň* sú schopní vykonávať samostatnú vedeckú a tvorivú činnosť v oblasti ošetrovateľstva s uplatnením predovšetkým na vysokých školách a vzdelávacích inštitúciách v zmysle príslušných direktív Európskej komisie. Podieľajú sa na vedeckom výskume pre potreby zdravotníctva (napr. MZ SR, Úrad pre dohľad nad zdravotnou starostlivosťou).
Plniace pero
Guličkové pero
**Pero** je nástroj používaný na písanie. Pomocou pera sa píše väčšinou na papier. Angličania niekedy pripisujú vynález plniaceho pera ich slávnemu dramatikovi Wiliamovi Shakespeareovi.

Predchodcovia
-------------

### Vtáčie brko

Vtáčie brko sa používalo na písanie až do polovice 19. storočia kedy sa začalo používať pero s oceľovým hrotom.

### Dláto

Používalo sa v minulosti na zaznamenávanie do kameňa, dreva, alebo na hlinené doštičky (Mezopotámia) alebo drevené či olovené (Antické štáty). Používa sa aj v súčasnosti, napríklad vytváranie nápisov na hrobových kameňoch.

### Steblá

Špeciálne upravené steblá sa používali v Egypte pre písanie na papyrus.

Kníhtlač
--------

Kníhtlač znížila a zároveň zvýšila používanie pier (vtedy vo forme brka). Mnísi už nemuseli v kláštoroch prepisovať knihy ručne. A keďže bolo viac kníh a následne lepší školský systém, začalo sa písať v univerzitách.

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **pero**
* Spolupracuj na Commons Commons ponúka multimediálne súbory na tému **Pero (nástroj na písanie)**
Rodový erb umiestnený na kaštieli v Humennom
**Filip I. Druget** (maď. *Drugeth Fülöp*) (\* 1288 - † 1327) bol uhorský palatín.

V roku 1307 sa uhorským kráľom stal Karol Róbert z Anjou. Spolu s novým panovníkom prichádzajú do Uhorska viacerí šľachtici a rytieri, medzi nimi aj Filip I. Druget. Po bitke pri Rozhanovciach v roku 1312, keď panovníkové vojská pod vedením Filipa I. Drugeta a Petra Peteňa porazili vojská domácej šľachty vedenej Matúšom Čákom Trenčianskym sa Filip ujal významných funkcií po Omodejovcoch.

V roku 1316 bol menovaný za župana Spišskej župy so sídlom na Spišskom hrade a súčasne bol županom Abovskej stolice. V roku 1317 sa proti kráľovi postavil niekdajší jeho prívrženec Peter Peteň. Úlohou vyjednávača kráľ poveril Filipa. Vyjednávania však nepriniesli pozitívny výsledok a boj proti kráľovi vyvrcholil v máji pri Bačkove, v ktorom zvíťazili kráľovské vojská. Kráľ zradcov trestal, ale verných odmeňoval. Medzi ne patril predovšetkým Filip I. Druget. V nasledujúcom roku 1317 získal od kráľa Karola Róberta ďalšie majetky, ako to udáva aj kráľovská donačná listina: 

*„Karol, kráľ Uhorska, Petra, syna Peteňa, ktorého jeho samého blízko pri Pataku, keď bol nemocný, chcel zabiť, tiž v Temešvári zdržujúceho sa usiloval sa mu siahnuť na život, zbavil všetkých hradov a majetkov, ktoré patria ku Zemplínu a k zásekom, a za Veke sa nachádzajúc, tieto majetky Filipovi, ktorý pochádza z Apúlie, županovi zo Spiša a Ujváru, konkrétne hrad Zemplín s príslušenstvom Jasenov, Ptičie, Kamenec, Snina, Turňa nad Bodvou, Zaktson, Zubné, Vadna, Papfalva, Tamkafalva, Jankovce, Hankovce, Ohradzany, Slovenská Kajňa, Kepla, Luka a Halatskafalva a v ich hraniciach a so všetkým čo k nim patrí, ktoré Peter, syn Pečeňa užíval, daroval."*
Touto donáciou získal Filip I. Druget od kráľa Karola hrady Zemplín a Jasenov, s nimi dedinu Humenné s ďalšími 20 dedinami v Zemplínskej župe. Získal aj hrady v Ľubovni, Plavči, Brekove a Trebišove. V roku 1319 sa stal palatínom Uhorska a sudcom Kumánov. O jeho menovaní za palatína sa dozvedáme z donačných spisov. V rokoch 1322-1326 bol menovaný za kráľovského pokladníka. V tých istých rokoch bol aj gemerským županom.

V roku 1323 sa o Filipovi dozvedáme, že v mene kráľa žiada od Zemplínskej stolice, *"aby znova vyžadovali desiatky z vína, plodov, oviec, prasiat a žriebät a tiež poplatky pre jágerskú cirkev a aby ich odovzdala určeným: biskupovi a kapitule. Dané na hradišti Vyšehrad.*

V roku 1324 v listine uhorského kráľa Karola I. sa uvádza Filip I. už s titulom barón - „Magnificis baronibus palatino". Za svoje verné služby kráľovi získal veľké majetky, spoločenské postavenie a veľkú priazeň kráľa. Jeho veľkými zásluhami sa neskôr generácie rodiny Drugetovcov veľmi pýšili a na ne odvolávali. Filip zomrel v roku 1327 a keďže nemal mužského potomka, celý jeho majetok zdedil jeho brat Ján I. Druget. Mal jedinú dcéru Kláru, ktorá sa vydala za Ákosa Mikosfiho.

Autoritné údaje: * PIM: PIM38264
Ruiny akropoly so zvyškami hradieb antického mesta Medeón.
**Medeón** (starogr. *Μεδεών* – *Medeón*, dnes Aioi Théodoroi) je antické mesto na pobreží Korintského zálivu. V 9. stor. pred Kr. bolo spolu s Delfami jediným sídliskom vo Fókide. Delfy a Medeón od seba oddeľuje pohorie Mt. Kirphis (najvyšší bod 1565 m. n. m.), ktoré bolo zrejme prekážkou väčších kontaktov v počiatkoch oboch sídel. 

Prvý archeologický výskum tu uskutočnil v roku 1907 grécky archeológ Georgios Sotiriadis, kedy boli vykopané hroby od mykénskeho po helenistické obdobie, ale väčšinu podstatných dát sa podarilo získať až zo záchranných výskumov prevádzaných v 60-tych rokoch 20. stor. Veľká časť lokality však zostáva naďalej nepreskúmaná.

Podľa doteraz zistených poznatkov sa zdá, že sídlisko bolo počas mykénskeho obdobia pomerne rozsiahle a významné, akropola bola obývaná už od ranej doby bronzovej. Podobne ako v Delfách tu máme medzeru od konca doby bronzovej, ale asi o niečo kratšiu, keď sa podarilo objaviť hroby z 10. stor. pred Kr. Vykopané pohrebisko bolo pomerne rozsiahle a počítalo cez 250 hrobov od geometrického po klasické obdobie. Na miestnej keramike sú badateľné vplyvy hlavne zo severu a Euboie. Miestna jemná keramika sa tu vôbec nenachádza a je výlučne importovaná.

Na konci 8. stor. pred Kr. nastáva markantný nárast pochovávania, čo je odrazom väčšieho nárastu populácie, ktorý spravil s Medeonu najväčšie sídlisko v regióne Fókidy. V tomto období nastáva zintenzívnenie kontaktov s Korintom (tie začali už v neskoro protogeometrickom období), súdiac podľa zastúpenia korintskej keramiky a jej lokálnych vzorov na lokalite. Kontakty z Korintom boli oproti ostatným sídlam v regióne prekvapivo silné, Medeón tak bol aj vďaka nim pomerne významným a stále expandujúcim mestom.

Pokým v 8. stor. pred Kr. bol záujem Korintu o Delfy aj Medeón intenzívny, v 7. stor. pred Kr. sa definitívne presunul na Delfy, následkom čoho Medeón zaznamenal úpadok. Svätyňa v Delfách začínala získavať prestíž a z tohto dôvodu zrejme nebolo žiaduce udržiavať ďalšiu silnú komunitu v jej okolí. Pohrebov z archaického a klasického obdobia je pomerne málo a taktiež sú chudobnejšie. Medeón sa tak zrejme stal (aspoň nepriamo) obeťou expanzie Delf. Prepad Medeónu pokračoval ďalej a v druhom storočí, keď mesto navštívil Pausanias, bolo už len ruinou bez známok osídlenia.

Pri popise lokality sa nedá nespomenúť kult héroa, praktikovaný v pôvodne mykénskej hrobke. V kruhovej komorovej hrobke bolo objavené veľké množstvo nádob z polovice 8. stor. pred Kr. Kultová aktivita tu pokračovala pravdepodobne až do 6. stor. pred Kr.

Literatúra
----------

* Leekley, D. a N. Efstratiou. 1980. *Archaeological excavations in Central and Northern Greece.* Park Ridge.
* McInerney, J. 1999. *In the Folds of Parnassos. Land and Ethnicity in Ancient Phocis.* Austin.
* Morgan, C. 1990. *Athletes and oracles: the transformation of Olympia and Delphi in the eight century BC.* Cambridge.
* Themelis, P. G. 1983. "ΔΕΛΦΟΙ ΚΑΙ ΠΕΡΙΟΧΗ ΤΟΝ 8ο ΚΑΙ 7ο Π.Χ. ΑΙΩΝΑ (Φωκίδα — Δυτική Λοκρίδα)." ASAtene 61: 213–55.
* Vatin, C. 1969. *Médéon de Phocide.* Paríž.
Medellín
**Medellín** je veľkomesto v Kolumbii, správne stredisko departmentu Antioquia. S počtom 2 464 322 obyvateľov, v roku 2015, to je druhé najväčšie kolumbijskej mesto po Bogote. 

Mesto leží na brehoch rieky Medellín v Aburrajskom údolí (*Valle de Aburrá*) v priemernej nadmorskej výške 1500 metrov v pohorí Centrálne Kordillery. V histórii sa mesto nazývalo *Aburrá de los Yamesíes, San Lorenzo de Aburrá, San Lorenzo de Aňa, Valle de San Bartolomé, Villa de la Candelaria de Medellín a Medellín*. Každoročne sa tu už od roku 1957 organizuje v auguste Festival kvetov *La Feria de Las Flores.*

Názov
-----

Aburrajské údolie uvideli Španieli prvýkrát v auguste 1541. Mestu vzniknutému živelne v prvej polovici 17. storočia vybral meno don Pedro Portocarrero y Luna, predseda *Rady pre Indiu* podľa mesta Medellín v provincii Badajoz v španielskej Extremadure. 22. novembra 1674 kráľovná-regentka Mária Anna Habsburská  (v zastúpení svojho syna Karola II.) vydala kráľovský výnos ktorým potvrdila založenie mesta pod názvom **Villa de Nuestra Señora de la Candelaria de Medellín**.

Podnebie
--------

Podnebie je (vzhľadom k zemepisnej šírke) relatívne chladné, čo je dané nadmorskou výškou. Podnebie je charakterizované skôr ako vlhké subtropické. Priemerná teplota je 22 ° C a v dôsledku blízkosti k rovníku v priebehu roka takmer nekolíše. Teploty a pohybujú od 10 do 30 ° C.

Doprava
-------

Medellín disponuje medzinárodným letiskom *Aeropuerto Internacional José María Córdova*. Verejnú dopravu zabezpečuje metro, električky a autobusy. Vzhľadom k topografii mesta tu zároveň existuje niekoľko lanoviek (Metrocable), ktoré sú súčasťou mestskej hromadnej dopravy.

Osobnosti mesta
---------------

* Fernando Botero (\* 1932), maliar a sochár
* Juanes (\* 1972), rockový spevák
* Danna García (\* 1979), herečka a speváčka
* Pablo Escobar

Partnerské mestá
----------------

* ESP Barcelona, Španielsko
* ESP Bilbao, Španielsko
* COL Bogotá, Kolumbia
* ARG Buenos Aires, Argentína
* COL Cali, Kolumbia
* UAE Dubaj, Spojené arabské emiráty
* USA Fort Lauderdale, USA
* AUS Gold Coast, Austrália
* USA Chicago, USA
* BRA Manaus, Brazília
* USA Miami, USA
* USA New York, USA
* COL Pasto, Kolumbia
* BRA Recife, Brazília
* ARG Rosario, Argentína
* BRA São Paulo, Brazília
* Uruguay Tacuarembó, Uruguaj
* MEX Tijuana, Mexiko
* ITA Udine, Taliansko
* BUL Varna, Bulharsko

Referencie
----------

1. ↑  Sčítanie obyvateľstva (DANE)

Iné projekty
------------

Commons
* Spolupracuj na Commons Commons ponúka multimediálne súbory na tému **Medellín**

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Medellín na českej Wikipédii.*
Súradnice: 13°50′54″J 172°06′23″Z﻿ / ﻿13,84836146°J 172,10640646°Z﻿ / -13.84836146; -172.10640646

**Manono** je ostrov v Samoe, ktorý je tretí najväčší v súostroví Samoa. Nachádza sa medzi ostrovmi Upolu a Savai’i. Cesta loďou od ostrova Upolu sem trvá približne 20 minút.
Celkový počet obyvateľov ostrova je 889 (sčítanie ľudu v roku 2006). Elektrina tu bola zavedená v roku 1995 a stoja tu viaceré „Fale", čo sú obchodíky a bary urobené z dreva a slamy. 

Stavby „Fale" na ostrove Manono.
Blízke ostrovy sú ostrovy Apolima a malý ostrov Nu'ulopa.
Ostrov Manono je súčasťou okresu Aiga-i-le-Tai, ale väčšina ľudí okresu žije na ďalšej väčšej časti na ostrove Upolu.

Obce
----

Na ostrove sa nachádzajú štyri dediny, ktoré majú spolu 889 obyvateľov:

* Apai, nachádza sa na západe ostrova Manono a má 111 obyvateľov.
* Faleu, nachádza sa na juhu ostrova Manono a má 354 obyvateľov, čím sa stáva obcou s najväčším počtom obyvateľov.
* Lepuia'i, nachádza sa na juhozápade ostrova Manono a má 223 obyvateľov.
* Salua, nachádza sa na severe ostrova Manono a má 201 obyvateľov.

Zo štyroch obývaných ostrovov na Samoe je ostrov Manono tretí najväčší, čo sa týka rozlohy, ale aj počtu obyvateľov. Na ostrove sa nenachádzajú žiadne autá ani cesty. Hlavnou dopravnou tepnou ostrova sú chodníky okolo pobrežia ostrova.

Susedné ostrovy
---------------

Na západ od ostrova sa nachádzajú tri ostrovy. Najbližší je malý neobývaný ostrov Nu'ulopa, za ním sa nachádza ostrov Apolima. Obidva sa nachádzajú v prielive Apolima. Posledný a na západ najvzdialenejší samojský ostrov je Savai’i.
Východne od ostrova je ostrov Upolu, ktorý je vzdialený loďou asi 20 minút a najvýchodnejšie ostrovy od ostrova Manono, ale aj celého súostrovia Samoa sú ostrovy Aleipata, ktoré sa skladajú zo štyroch ostrovov.

Referencie
----------


|  |  |
| --- | --- |
| Portal | Samojský portál |

1. 1 2  Eriksen, Alanah May (21. január 2010). "Samoa späť v hre". New Zealand Herald.
Kódy **ISO 3166-2** pre Čínu identifikujú 23 provincií, 4 samosprávne mestá (mestá pod ústrednou správou), 5 autonómnych oblastí a 2 osobitné administratívne oblasti. Prvá časť (CN) je medzinárodný kód pre Čínu, druhá časť pozostáva z dvoch čísel identifikujúcich provinciu alebo oblasť.

Spravodaje
----------

* 2002-05-21
* 2004-03-08

Zoznam kódov
------------

```
CN-11 Peking
CN-12 Tchien-ťin
CN-13 Che-pej (S'-ťia-čuang)
CN-14 Šan-si (Tchaj-jüan)
CN-15 Vnútromongolská autonómna oblasť (Chu-che-chao-tche)
CN-21 Liao-ning (Šen-jang)
CN-22 Ťi-lin (Čchang-čchun)
CN-23 Chej-lung-ťiang (Charbin)
CN-31 Šanghaj
CN-32 Ťiang-su (Nanking)
CN-33 Če-ťiang (Chang-čou)
CN-34 An-chuej (Che-fej)
CN-35 Fu-ťien (Fu-čou)
CN-36 Ťiang-si (Nan-čchang)
CN-37 Šan-tung (Ťi-nan)
CN-41 Che-nan (Čeng-čou)
CN-42 Chu-pej (Wu-chan)
CN-43 Chu-nan (Čchang-ša)
CN-44 Kuang-tung (Kanton)
CN-45 Čuangská autonómna oblasť Kuang-si (Nan-ning)
CN-46 Chaj-nan (Chaj-kchou)
CN-50 Čchung-čching
CN-51 S'-čchuan (Čcheng-tu)
CN-52 Kuej-čou (Kuej-jang)
CN-53 Jün-nan (Kchun-ming)
CN-54 Tibetská autonómna oblasť (Si-cang, Lhasa)
CN-61 Šen-si (Si-an)
CN-62 Kan-su (Lan-čou)
CN-63 Čching-chaj (Si-ning)
CN-64 Chuejská autonómna oblasť Ning-sia (Jin-čchuan)
CN-65 Ujgurská autonómna oblasť Sin-ťiang (Urumči
CN-71 Taiwan (Tchaj-pej)
CN-91 Osobitná administratívna oblasť Hongkong
CN-92 Osobitná administratívna oblasť Macao
```

V roku 2017 boli vyššie uvedené kódy zmenené ().

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
Hymen na obrázku vonkajších ženských pohlavných orgánov v *Greyovej anatómii*
**Panenská blana** (*hymen*) je membrána, ktorá čiastočne alebo úplne pokrýva vstup do pošvy žien (a ostatných samíc cicavcov). Jej pretrhnutie sa nazýva deflorácia a zvyčajne prichádza s prvým pohlavným stykom ženy.

Vývoj a sexuálna aktivita
-------------------------

Pretože sexuálna aktivita obvykle panenskú blanu naruší, jej prítomnosť bola (je) v spoločnostiach, kde sa panenstvo cení, pokladaná za jeho dôkaz. Ale panenská blana nie je dokonalým dôkazom panenstva, pretože môže byť pretrhnutá pri masturbácii, manipulácii s tampónom alebo nesexuálnou aktivitou (napríklad pri cvičení) bez toho, aby žena mala pohlavný styk. Na druhú stranu je možné aj to, že žena s neporušenou panenskou blanou už pohlavný styk mala.

Vo včasných štádiách vývoja plodu žiadny otvor do pošvy spočiatku neexistuje. Tenká vrstva tkaniva sa obvykle pred narodením čiastočne rozdelí a vytvorí panenskú blanu s jedným alebo niekoľkými otvormi, ktoré umožňujú odtok menštruačnej krvi. V puberte sa vplyvom hormónu estrogénu panenská blana stáva veľmi pružnou. Vďaka tomu je obvykle možné používať tampóny bez toho, aby bola ich použitím poškodená.[chýba zdroj]

Biologickým účelom panenskej blany je pravdepodobne aspoň čiastočne zamedzenie vniknutia infekcie do tela cez pohlavné orgány.[chýba zdroj]
**Federico Colom Artola**, MBA je španielsky manažér, od mája 2019 je generálnym riaditeľom a predsedom predstavenstva telekomunikačnej spoločnosti Orange Slovensko. Na tejto pozícii nahradil po 20 rokoch Pavla Lančariča.

Na univerzite vo Valencii vyštudoval ekonómiu, titul MBA získal na EOI - Manchester Business School. V rokoch 1999 až 2007 pôsobil v telekomunikačnej spoločnosti Vodafone na rôznych manažérskych pozíciách, primárne v oblasti financií, ale aj logistiky a zákazníckej podpory. V rokoch 2007 až 2016 zastával funkciu riaditeľa úseku financií v Orange Španielsko. Od roku 2016 pôsobil na pozícii výkonného viceprezidenta a riaditeľa pre finančný kontroling skupiny Orange. Od 1. mája 2019 sa stal generálnym riaditeľom a predsedom predstavenstva Orange Slovensko.

Referencie
----------

1. ↑  A.S, Petit Press. *Novým generálnym riaditeľom Orange Slovensko sa stal Colom* [online]. ekonomika.sme.sk, [cit. 2019-05-23]. Dostupné online.
2. ↑   *Orange Slovakia gets new CEO from 01 May* [online]. www.telecompaper.com, [cit. 2019-05-23]. Dostupné online. (po anglicky)
3. ↑  ORANGE. *Manažment | Orange* [online]. www.orange.sk, [cit. 2019-05-23]. Dostupné online.
4. ↑  ORANGE. *Predstavenstvo | Orange* [online]. www.orange.sk, [cit. 2019-05-23]. Dostupné online.
5. ↑   *Federico Colom to head Orange Slovensko* [online]. Broadband TV News, 2019-05-03, [cit. 2019-05-23]. Dostupné online. (po anglicky)
Federácie
     Ostatné formy vlády
**Federalizmus** je systém vládnutia na území, kde existuje deľba politickej moci medzi ústrednými orgánmi so sídlom v hlavnom meste a orgánmi nižších administratívno-územných jednotiek, ktoré môžu mať rozličné názvy (štát, spolková krajina, kantón, provincia...). Zatiaľ čo rozhodujúce celoštátne kompetencie, napríklad právo riadiť menový systém či prijímať zahraničnopolitické rozhodnutia, si vyhradzuje centrum, podriadené celky neraz disponujú významnou politickou autonómiou (napríklad v otázkach školstva, zdravotníctva, sociálnych zariadení, cestnej infraštruktúry a pod.). 

Federálne zriadenie je typické najmä pre veľmi rozsiahle krajiny ako sú Austrália, Brazília, Kanada, India či Spojené štáty, alebo pre krajiny, ktoré sú vnútorne rozdelené (etnicky, jazykovo, historicky) hoci tvoria kompaktný zemepisný celok - Belgicko, Švajčiarsko. Hlavným ukazovateľom faktickej moci územných jednotiek federácie je ich veľkosť podielu na celoštátnych príjmoch, ktorý majú pod kontrolou - v porovnaní s celkovou sumou financií, ktorých toky riadi priamo federálne centrum. Protipólom federácie je unitárny štát, kde sa všetky zásadné rozhodnutia prijímajú na centrálnej úrovni.

Referencie
----------

1. ↑   TAYLOR, Steven L.. *30 sekúnd politiky*. Prvé. vyd. Bratislava : Fortuna Libri, 2012. ISBN 978-80-8142-013-9. Kapitola Prvky demokracie, s. 94.

Pozri aj
--------

* Federácia
* Unitárny štát

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Federalizmus**
* Spolupracuj na Wikislovníku Wikislovník ponúka heslo ****Federalizmus****
Kódy **ISO 3166-2** pre Česko identifikujú 14 českých krajov. Prvá časť (CZ) je medzinárodný kód pre Česko, druhá časť pozostáva z dvoch veľkých písmen anglickej abecedy identifikujúcích kraj.

Spravodaje
----------

* 2002-05-21
* 2002-08-20
* 2003-09-05

Zoznam kódov
------------

**CZ-JC** Juhočeský kraj (České Budějovice)
**CZ-JM** Juhomoravský kraj (Brno)
**CZ-KA** Karlovarský kraj (Karlovy Vary)
**CZ-KR** Královohradecký kraj (Hradec Králové)
**CZ-LI** Liberecký kraj (Liberec)
**CZ-MO** Moravskosliezsky kraj (Ostrava)
**CZ-OL** Olomoucký kraj (Olomouc)
**CZ-PA** Pardubický kraj (Pardubice)
**CZ-PL** Plzeňský kraj (Plzeň)
**CZ-PR** Hlavné mesto Praha (Praha)
**CZ-ST** Stredočeský kraj (Praha)
**CZ-US** Ústecký kraj (Ústí nad Labem)
**CZ-VY** Kraj Vysočina (Jihlava)
**CZ-ZL** Zlínsky kraj (Zlín)

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
**Forma štátu** je spôsob organizácie štátnej moci a režim jej fungovania. Forma štátu má dve stránky - statickú a dynamickú. Statickú stránku formy štátu tvorí spôsob organizácie štátnej moci, kým dynamickú stránku zase režim jej fungovania.

Zložky formy štátu
------------------

Pod statickú zložku formy štátu zaraďujeme formu vlády a štátne zriadenie. Do dynamickej zložky formy štátu patrí štátny režim, prípadne politický režim. Statická zložka obsahuje princípy, ktoré sú zakotvené v ústave a zákonoch, a v rámci každej krajiny vykazujú pomerne veľkú mieru stability. Naopak, dynamická zložka vyjadruje, akým spôsobom je moc skutočne vykonávaná, a to sa môže meniť po každých voľbách.

Forma štátu

### Forma vlády

*Bližšie informácie v hlavnom článku: Forma vlády*
Forma vlády je najvýznamnejším prvkom formy štátu. Patrí sem sústava najvyšších orgánov štátu a vzťahy medzi nimi, a vzťahy medzi obyvateľstvom a štátom.

### Štátne zriadenie

*Bližšie informácie v hlavnom článku: Zoznam štátov podľa štátneho zriadenia*
Štátne zriadenie vyjadruje územno-organizačné členenie štátu a vzťahy medzi štátom a jeho územnými časťami. Tie môžu byť založené buď na nedeliteľnej (jednotnej) alebo delenej suverenite.

### Štátny režim

*Bližšie informácie v hlavnom článku: Štátny režim*
Štátny režim je vlastne súhrn metód vládnutia a metód výkonu štátnej moci. Obsahom je najmä postavenie človeka a občana a garantovanie jeho základných práv a slobôd.

Pôvodný prameň
--------------

* Jozef Prusák: Teória práva, Bratislava, 1999, ISBN 80-7160-113-6
Kódy **ISO 3166-2** pre Chorvátsko identifikujú 20 žúp (županija) a hlavné mesto Záhreb. Prvá časť (HR) je medzinárodný kód pre Chorvátsko, druhá časť pozostáva z dvoch čísel identifikujúcich župu.

Spravodaj
---------

* 2002-05-21

Zoznam kódov
------------

```
HR-01 Záhrebská župa (Zagrebačka županija, Záhreb)
HR-02 Krapinsko-zagorska županija (Krapina)
HR-03 Sisačko-moslavačka županija (Sisak)
HR-04 Karlovačka županija (Karlovac)
HR-05 Varaždínska županija (Varaždín)
HR-06 Koprivničko-križevačka županija (Koprivnica)
HR-07 Bjelovarsko-bilogorska županija (Bjelovar)
HR-08 Primorsko-goranska županija (Rijeka)
HR-09 Ličko-senjska županija (Gospić)
HR-10 Virovitičko-podravska županija (Virovitica)
HR-11 Požeško-slavonska županija (Požega)
HR-12 Brodsko-posavska županija (Slavonski Brod)
HR-13 Zadarska županija (Zadar)
HR-14 Osječko-baranjska županija (Osijek)
HR-15 Šibensko-kninska županija (Šibenik)
HR-16 Vukovarsko-srijemska županija (Vukovar)
HR-17 Splitsko-dalmatinska županija (Split)
HR-18 Istria (Istarska županija/Regione istriana, Pazin/Pisino)
HR-19 Dubrovačko-neretvanska županija (Dubrovník)
HR-20 Međimurska županija (Čakovec)
HR-21 Záhreb (Zagreb)
```

Pozri aj
--------

* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.
|  |  |
| --- | --- |
|  | *Správny názov tohto článku je* **F#***. Vynechanie **#** je spôsobené technickými obmedzeniami.* |

**F#** (vyslovované v angličtine ako **F Sharp**, /ef ʃɑɹp/, doslova to označuje notu fis) je multiparadigmatický programovací jazyk pre .NET spájajúci funkcionálny prístup s imperatívnym objektovo orientovaným prístupom. Syntax jazyka vychádza z ML a OCaml a ďalej je ovplyvnená jazykmi Haskell a C#. F# je plne podporovaným jazykom pre platformu .NET a je súčasťou Visual Studia 2010. V súčasnej dobe sa o vývoj jazyka stará Microsoft Research.

Ciele jazyka a súhrn vlastností
-------------------------------

F# bol vyvinutý ako variant *ML* s niektorými konštrukciami prevzatými z jazyka *OCaml*. Na rozdiel od mnohých skriptovacích jazykov sa rýchlosťou blíži k C#, (predovšetkým z dôvodu silnej typovej kontroly). Taktiež podporuje mnoho dynamických programovacích techník ako je napríklad reflexia. F# umožňuje prepojenie s ďalšími jazykmi vrátane jednoduchej implementácie DSL a bez problémov spolupracuje so všetkými .NET jazykmi.

Microsoft Research uvádza ako hlavné výhody jazyka tieto:

* funkcionálny jazyk so stručnou syntaxou a implicitným typovaním
* možnosť interaktívneho skriptovania (ako v Pythone)
* kombinácia typovej bezpečnosti a implicitného typovania (ako v ML)
* výkon na úrovni C#, natívny beh na .NET frameworku
* prístup ku všetkým .NET knižniciam
* integrovanosť a plná podpora vo Visual Studiu

F# je silne typový jazyk, ktorý však používa implicitné typovanie (dátový typ premennej sa nemusí
špecifikovať explicitne, prekladač ho rozpozná podla priraďovanej hodnoty). Ako jazyk pre .NET
podporuje F# všetky typy z .NET frameworku, ale navyše pridáva niekoľko nemenných typov (zmena
ich hodnoty je možná iba vytvorením novej kópie) zviazaných so špecifickými vlastnosťami
jazyka a používaných predovšetkým pre úlohy funkcionálneho programovania. Týmito typmi sú: *tuple*,
*record*, *discriminated union*, *list* a *function*. V tejto súvislosti stojí za zmienku že aj typy .NET sú
v F# štandardne nemeniteľné, opak sa dá dosiahnuť použitím kľúčového slova `mutable`.

Dôležitou vlastnosťou jazyka je interaktívne skriptovanie, ktoré umožňuje komponenta **F# Interactive**. Syntax jazyka sa pre skriptovanie v niektorých detailoch líši.

  


| * z
* d
* u
Významné programovacie jazyky |
| --- |
| 
* Ada
* ALGOL
* APL
* AWK
* BASIC
* C
* C++
* C#
* COBOL
* D
* Eiffel
* Erlang
* F#
* Forth
* Fortran
* Go
* Haskell
* IDL
* Java
* JavaScript
* JSI
* Kotlin
* Lisp
* Logo
* Lua
* ML
* Objective-C
* Object Pascal (Delphi)
* Pascal
* Perl
* PHP
* PL/I
* PL/M
* PL/SQL
* Prolog
* Python
* R
* Ruby
* Rust
* SAS
* Scratch
* sh
* Scheme
* Simula
* Smalltalk
* SQL
* Swift
* Visual Basic

 |
Index **FTSE 100** (Index burzy cenných papierov Financial Times, neformálny názov Footsie) je popredný index londýnskej burzy. Vypočítaný nezávislou skupinou FTSE Group, ktorú spoločne vlastnia Financial Times a Londýnska burza.

Index sa začal počítať 3. januára 1984 od úrovne 1000 bodov a dosiahol svoje historické maximum 6950,6 dňa 30. decembra roku 1999.

Komponenty indexu
-----------------

V septembri 2021 bol v indexe najväčší sektor priemyselných tovarov a služieb s váhou 11,5%, potom nasledoval finančný sektor s 11,3% a na treťom mieste bolo zdravotníctvo s 9,9%. 10 najväčších spoločností malo kombinovanú váhu 41% v celkovej trhovej kapitalizácii všetkých účastníkov indexu.

Kritériá pre výber
------------------

Spoločnosti, ktorých akcie sú zahrnuté do výpočtu indexu FTSE 100, musia spĺňať podmienky stanovené skupinou FTSE Group:

* byť kótovaný na londýnskej burze cenných papierov,
* hodnota akcií indexu FTSE 100 musí byť vyjadrená v librách alebo eurách,
* prejsť testom príslušnosti k určitému štátu,
* akcie musia byť vo voľnom obehu a musia byť vysoko likvidné.

Index sa prehodnocuje štvrťročne, každý prvý piatok v marci, júni, septembri a decembri.

Referencie
----------

1. ↑   *Financial Times Stock Exchange Group (FTSE)* [online]. investopedia.com, [cit. 2022-03-22]. Dostupné online.
2. ↑   *Why the FTSE 100 has hit a record high* [online]. theguardian.com, [cit. 2022-03-22]. Dostupné online.
3. ↑   *Brokers for Trading Indices Guide* [online]. comparebrokers.co, [cit. 2022-03-22]. Dostupné online.
4. ↑   *FTSE Indices* [online]. corporatefinanceinstitute.com, [cit. 2022-03-22]. Dostupné online.
5. ↑   *MiniFutures FTSE 100* [online]. borsaitaliana.it, [cit. 2022-03-22]. Dostupné online.
**FUN 1** je česká hudobná stanica, ktorá vysiela od 12. decembra 2005. Prevádzkovateľom stanice je spoločnosť *SAT Plus, s.r.o.*

Stanica vysiela nepretržitý prúd hudobných videoklipov z oblasti tanečnej a elektronickej hudby s prevahou aktuálnych hitov. Ďalej prináša divákom videoreportáže z tanečných akcii ako Tomorrowland, Trancefusion, Decadance... alebo aj záznamy z hudobných vystúpení svetových DJov ako Ferry Corsten, Armin van Buuren, Tiësto, Avicii a ďalších. Vo vysielaní majú televízni diváci možnosť súťažiť o vstupenky na koncerty, zapojiť sa do interaktívneho chatu z inými divákmi, hodnotiť klipy, alebo cez SMS vyžiadať hudobný klip na želanie.

FUN 1 vysiela v Česku a na Slovensku v základnej ponuke najväčšieho československého kábelového operátora - UPC. Kanál je taktiež dostupný cez internet.

Referencie
----------

1. ↑  . Dostupné online.
2. ↑  . Dostupné online.
3. ↑  . Dostupné online.
4. ↑  . Dostupné online.

Zdroj
-----

*Tento článok je čiastočný alebo úplný preklad článku FUN 1 na českej Wikipédii.*
**Wolfgang Baumroth** (\* 10. november 1882 - † 18. máj 1955) vlastným menom *Leopold Klima*. Bol rímskokatolícky kňaz, arcidekan, autor utopických a dystopických kresťanských kníh a divadelných hier.

Osobný život
------------

Pochádzal z rodiny Klimových z Červeného dreva (Rothenbaum). Jeho rodina bola takmer dve storočia vo vedení miestnej školy. Študoval nemecké gymnázium v Českých Budějoviciach, rok študoval germanistiku na pražskej nemeskej univerzite a následne sa vrátil do Budějovíc, aby študoval bohoslovectvo v miestnom seminári. Po troch rokoch bol vysvätený za kňaza a po krátkom pôsobení v pastorácii bol menovaný za špirituála v kňazskom seminári, následne za arcidekana a pápež mu udelil titul pápežský komorník. V roku 1941 ho zatklo Gestapo a odvliekli ho do koncentračného tábora Dachau, z ktorého bol prepustený po roku. Povolenie ku kňažskej činnosti mu bolo obnovené až po nejakom čase. Zomrel v roku 1955 v Neukirchen beim Heiligen Blut v Bavorsku v Nemecku.

Diela
-----

Knihy:

* Scandalum Crucis, slovensky *Potupenie Kríža*
* Victoria Crucis, slovensky *Viťazstvo Kríža*, čo je priame pokračovanie románu Scandalum Crucis.

Knihy publikoval samostatne, ale aj na pokračovanie v časopise Glaube und Heimat.

Divadelné hry:

* Der Elfenschleier, slovensky *Závoj elfov*
* Graubte Hoamat, slovensky *Ulúpený domov*

Referencie
----------

1. 1 2  Kohoutí Kříž. *Šumavské ozvěny* [online]. Jihočeská vědecká knihovna v Českých Budějovicích, [cit. 2018-11-12]. Dostupné online.
2. ↑

Autoritné údaje: * LCCN: no2016145969
* NK ČR: xx0213689
* SNK: 165545
* VIAF: 8172147907516879210003
* WorldCat: lccn-no2016145969
Svetové dedičstvo UNESCOSvetové dedičstvo UNESCO

**Hirošimský pamätník mieru** alebo **Atómový dóm** alebo **Kupola/Dóm atómovej bomby** (jap. 原爆ドーム – *Genbaku dómu* - doslova: *kupola atómovej bomby*, názov "atómový dóm" vznikol chybným prekladom japonského slova "dómu" a zodpovedajúceho anglického "dome") je torzo budovy a pamätník obetiam atómového výbuchu v Hirošime. 6. augusta 1945 bola na mesto zhodená atómová bomba Little Boy a táto budova bola jedinou zachovanou (nie úplne zdemolovanou) v blízkosti epicentra. Ľudia pracujúci v budove boli zabití. Bola zachovaná v podobe v akej sa nachádzala po útoku.

Budovu navrhol český architekt Jan Letzel a bola dokončená v apríli 1915. Slúžila ako výstavisko. Od roku 1996 je zapísaná na zozname Svetového dedičstva UNESCO ako symbol deštrukčnej moci vytvorenej človekom a nádej pre elimináciu všetkých jadrových zbraní. Proti zapísaniu budovy do Svetového dedičstva mali pripomienky a boli proti Čína a USA. Čína pripomínala, že počas druhej svetovej vojny mali veľké straty hlavne ostatné ázijské krajiny. USA spochybňovala vhodnosť začleňovania vojnových miest a nedostatok historickej perspektívy (udalosti, ktoré predchádzali zhodeniu bomby) v nominácií pamiatky.

Referencie
----------

1. ↑   *Hiroshima Peace Memorial (Genbaku Dome)* [online]. UNESCO. Dostupné online. (po anglicky)
2. ↑   *Rada Svetového dedičstva: Správa z 20. zasadnutia, Merida 1996* [online]. UNESCO. Annex V. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Hirošimský pamätník mieru**

| * z
* d
* u
Japonské pamiatky na zozname svetového dedičstva UNESCO |
| --- |
| 
* Gusuku
* Hrad Himedži
* Hórjúdži
* Pamätník mieru v Hirošime
* Polostrov Kii
* Kjóto
* Jakušima
* Nara
* Nikkó
* Iwami Ginzan
* Icukušima-džindža
* Širakami-Sanči
* Širakawa-gó a Gokajama
* Národný park Širetoko
* Hora Fudži
* Pradiareň hodvábu v Tomioke
* Lokality japonskej priemyslovej revolúcie Meidži
* Práce Le Corbusiera
* Posvätný ostrov Okinošima a s ním spojené miesta v regióne Munakata
* Skrytá kresťanská oblasť v Nagasaki
* Skupiny kofun v oblastiach Mozu a Furuiči
* Ostrovy Amami Óšima, Tokunošima, severná časť Okinavy a Iriomote
* Prehistorické náleziská éry Džómon v severnom Japonsku

 | Japonsko |
**Medibank International Sydney 2009** sa konal v dňoch 11. - 17. januára v austrálskom Sydney na otvorenom dvorci s tvrdým povrchom. Rozpočet turnaja mužov je 484 750 USD a turnaja žien 600 000 USD. Titul v dvojhre získal Argentínčan David Nalbandian, ktorý vo finále zdola Fína Nieminena. Bol to jeho 10. titul na okruhu ATP. Víťazmi mužskej štvorhry sa stali súrodenci Bob a Mike Bryanovci, ktorý vo finále zdolali najvyššie nasadený pár Daniel Nestor, Nenad Zimonjić. Turnajový titul v dvojhre žien získala Ruska Jelena Dementievová, ktorá vo finále zdolala krajanku Safinovú. Bol to jej 13. titul na okruhu WTA. Víťazkami štvorhry žien sa stali Tajwančanka Sie Šu-wej a Číňanka Pcheng Šuaj, ktoré vo finále zdolali francúzsko-austrálsky pár Nathalie Dechyová, Casey Dellacquová.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Medibank International 2009*
**Argentína David Nalbandian** vs. Fínsko Jarkko Nieminen 6-3, 6-79, 6-2

### Dvojhra žien

*Bližšie informácie v hlavnom článku: Ženská dvojhra na Medibank International 2009*
**Rusko Jelena Dementievová** vs. Rusko Dinara Safinová 6-3, 2-6, 6-1

### Štvorhra mužov

*Bližšie informácie v hlavnom článku: Mužská štvorhra na Medibank International 2009*
**USA Bob Bryan / USA Mike Bryan** vs. Kanada Daniel Nestor / Srbsko Nenad Zimonjić 6-1, 7-63

### Štvorhra žien

*Bližšie informácie v hlavnom článku: Ženská štvorhra na Medibank International 2009*
**Čínsky Tchaj-pej Sie Šu-wej / Čína Pcheng Šuaj** vs. Francúzsko Nathalie Dechyová / Austrália Casey Dellacquová 6-0, 6-1

Externé odkazy
--------------

* Oficiálna stránka

| * z
* d
* u
Medibank International |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | 1969 |
| 1970 | 1971 | 1972 | 1973 | 1/197412/1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 |  | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Mannov zákon** je zákon o zákaze tzv. „bieleho otroctva", ktorý bol v  Spojených štátoch amerických prijatý v roku 1910 ako **White-Slave Traffic Act**. Zákon je však známejší pod názvom podľa svojho predkladateľa, amerického kongresmana menom James Robert Mann.

Podstata zákona
---------------

*Biele otroctvo* (po anglicky: White slavery) je aj synonymom pre obchod s dievčatami alebo tiež "obchod s bielym mäsom". Tento termín vznikol v 19. storočí v Británii v súvislosti s detskou prostitúciou. Zákon mal primárne potláčať prostitúciu a skutky, ktoré sa považujú za „amorálne" a taktiež zakazoval prevoz žien z jedného štátu do druhého pre „nemorálne účely".

Zneužívanie zákona
------------------

Podobne postavený zákon, ktorý pojem  amorálnosti ponecháva na subjektívne definovanie, však mohol byť rôznymi puritánskymi združeniami, ktoré mali svoje zastúpenie v kongrese, zneužitý a účelovo použitý. A zneužívaný aj skutočne bol. Prvým človekom odsúdeným podľa tohto zákona bol majster v ťažkej váhe, boxer Jack Johnson, ktorý prehovoril jednu ženu aby odišla z verejného domu a žila sním v inom štáte. Napriek tomu, že si ju vzal za ženu, bol odsúdený na jeden rok. Vážne bola poškodená aj povesť a kariéra jedného z priekopníkov sociológie William I. Thomas. Bol obvinený, že sa stýka s manželkou armádneho dôstojníka, ktorý v tom čase slúžil vo Francúzsku. Charlie Chaplin z dôvodov, že sa voči nemu chystalo použitie Mannovho zákona, opustil USA a v roku 1950 sa usadil vo Švajčiarsku.

Významné osobnosti postihnuté Mannovým zákonom
----------------------------------------------

* Chuck Berry - hudobník
* Charlie Chaplin - herec
* Rex Ingram - herec
* Jack Johnson - boxer
* William I. Thomas - sociológ
* Frank Lloyd Wright - architekt
* Charles Manson - vodca zločineckej skupiny známej ako „Rodina" (The Family), ktorá mala na svedomí niekoľko brutálnych vrážd, medzi nimi aj Sharon Tate, manželku režiséra Romana Polanského
**Metsatöll** (v starej estónčine je eufemizmom pre vlka) je estónska folk metalová hudobná skupina, založená v roku 1998 Markkusom Teäärom, Silverom Ratteseppom a Andrusom Tinsom. Väčšina hudobnej tvorby sa zameriava na obdobie bojov v 13. a 14. storočí.

Trojica spočiatku hrala epický metal, čiastočne mixovaný s estónskym folklórom. Po príchode Lauriho Õunapuua v roku 2000, ktorý hrá v skupine na rôzne stredoveké nástroje, nastal výraznejší posun k folku, aj keď stále hraného v metalovej podobe.

V roku 2001 skupinu opustil basgitarista Andrus, nájdenie nového trvalo niekoľko mesiacov. Výraznejší prienik na mainstreamovú scénu nastal v roku 2002, keď bol vydaný singel *Hundi Loomine*, sa rovnomenný videoklip stretol s pozitívnymi komentármi v miestnych médiách. V roku 2004 odchádza bubeník Silver a je nahradený Markom Atsom. V tejto zostave skupina vydáva druhý album *Hiiekoda* a v roku 2005 reedíciu prvého albumu *Terast mis hangund me hinge 10218* (číslo 10218 označuje vek sveta v estónskej chronológii).

Členovia kapely
---------------

### Súčasná zostava

* Raivo Piirsalu – basgitara a vokály (2001 -)
* Markus Teeäär – gitara, vokály (1998 -)
* Lauri Õunapuu – vokály, gitara, flauta, stredoveké nástroje (1999 -)
* Tõnis Noevere – bicie (2017 -)

### Bývalí členovia

* Silver Rattasepp – bicie (1998 – 2004)
* Andrus Tins – basgitara (1998 – 2001)
* Marko Atso – bicie (2004 - 2017)

Diskografia
-----------

### LP

* 1999 – *Terast mis hangund me hinge*
* 2004 – *Hiiekoda*
* 2005 – *Terast mis hangund me hinge 10218* (reedícia)
* 2008 – *Iivakivi*
* 2010 – *Äio*
* 2011 - *Ulg*

### Single

* 2002 – *Hundi Loomine*
* 2004 – *Ussisonad*
* 2008 – *Veelind*
* 2011 - *Kivine Maa*

### Demá a EP

* 2006 – *Sutekskäija*

### Live albumy

* 2007 – *Curse Upon Iron*
* 2012 - *Tuska*

Iné projekty
------------

Commons
* Spolupracuj na Commons Commons ponúka multimediálne súbory na tému **Metsatöll**.

Externé odkazy
--------------

* www.metsatoll.ee – oficiálna stránka skupiny
Praslička lesná (*Equisetum sylvaticum*)
*Adiantum lunulatum*
**Papraďorasty** (lat. *Pteridophyta* alebo *Pteridophytina*) alebo **výtrusné cievnaté rastliny [v užšom zmysle]** je súhrnné označenie (resp. v starších systémoch taxón) niekoľkých taxónov (oddelení alebo po staršom tried) výtrusných rastlín. Telo papraďorastov je už rozlíšené (diferencované) na dve základné časti - koreň a výhonok. Patria teda medzi vyššie rastliny (*Cormobionta*) a cievnaté rastliny.

Charakteristika
---------------

Sú to nekvitnúce rastliny, ktoré sa rozmnožujú haploidnými výtrusmi (spórami). Tie dozrievajú v sporangiách - výtrusniciach. Podľa typu výtrusníc možno rozdeliť papraďorasty na

* eusporangiálne - stena výtrusnice je tvorená minimálne dvoma vrstvami buniek. Patria sem plavúne (*Lycopodiophyta*), prasličky (*Equisetophyta*), psiloty (*Psilotopsida*), a 2 čeľade papradí (*Polypodiophyta*).
* leptosporangiálne - výtrusnica je tvorená len 1 vrstvou buniek a má tzv. stopôčku. Patrií sem väčšina papradí.

Z výtrusov vyrastá stielkatý prvorast – protálium. Ten je, tak ako aj výtrus, haploidný (má iba 1 chromozómovú sadu) a predstavuje teda gametofyt. Na gametofyte sa vytvoria pohlavné orgány – samčie plemennícke (anterídiá) a samičie zárodočné (archegóniá). V nich vznikajú pohlavné bunky, samčie sprematozoidy a samičia oosféra. Po oplodnení vzniká embryo, z ktorého vyrastá vlastná rastlina papradorastov s výtrusnicami. Táto predstavuje nepohlavnú generáciu – sporofyt. Sporofyt je dominantný nad gametofytom, hoci v niektorých prípadoch je schopný samostatného života nezávislého od gametofytu. Dominanciou sporofytu a pravými vodivými pletivami sa papraďorasty odlišujú od machorastov. 

Papraďorasty sú veľmi starou skupinou. Ich najstaršie fosílie pochádzajú zo silúru. Najväčšie rozšírenie dosiahli v karbóne a perme, kedy existovali aj ich stromovité formy (v súčasnosti už vyhynuté). Z ich zvyškov vznikli fosílne palivá ako je uhlie, ropa či zemný plyn.

Systematika
-----------

papraďorasty/výtrusné cievnaté rastliny:

* oddelenie †rýniorasty (*Rhyniophyta*)
* oddelenie †zosterofyly (*Zosterophyllophyta*)
* oddelenie prútovkorasty (*Psilophyta*)
* oddelenie plavúňorasty (*Lycopodiophyta*)
* oddelenie prasličkorasty (*Equisetophyta*)
* oddelenie sladičorasty (*Polypodiophyta*)

V súčasnosti je rozšírený fylogenetický systém PPG I. V ňom sa zvyknú papraďorasty v slovenčine nazývať aj papraďovité rastliny a z vyššie uvedených taxónov nezahŕňajú plavúňorasty - pozri PPG I a papraďovité rastliny (opak plavúňovitých rastlín).
**Karaguni** (gr. Karagunides (Kαραγκούνηδες) je etnická skupina v Grécku v južnej Tesálii v okresoch Karditsa a Trikala. Hovoria špecifickým dialektom gréčtiny, ktorý si vďaka separácií uchoval mnohé starogrécke prvky.

Charakteristika
---------------

Podľa niektorých názorov ide o potomkov 3000 rokov starého tesálskeho obyvateľstva, ktoré sa pomiešalo so starými Grékmi. Prvýkrát sa názov Karaguni objavil počas tureckej doby. Názov pravdepodobne pochádza z tureckých slov *kara* (čierny) a *Yunan* (Grék), ktoré sa pogréčtením skomolili do názvu Karagunides. Môže však byť, že názov pochádza zo slova *guna* (srsť), čo mohlo poukazovať na odev týchto ľudí. Nie je presne známe, prečo sa Karaguni separovali od ostatného gréckeho obyvateľstva. Boli predovšetkým výbornými pastiermi, podobne ako Sarakacani, ale na rozdiel od nich nekočovali. Karaguni majú aj svoje špecifické folklórne zvyky, ako napr. slávnosť Rungatsa počas Vianoc. Iná, známa veselica bola tzv. sergiani (z tureckého seryan = výlet). Počas tohto sviatku sa chodilo po dedinách, oslavovalo sa a tancovali sa ľudové tance. Ženy Karagunov (Karagunes) boli vychýrené svojou krásou a milou povahou, preto sa o nich spievali rôzne piesne a to po celom Grécku. Karaguna bola niekedy charakterizovaná ako ideálna Grékyňa. Najznámejšia je celogrécky známa pieseň *Aide, Karaguna*. Dnes si Karagunidi stále udržujú svoje tradície, síce mnoho z nich žije vo veľkých mestách a tak sa ich tradície stávajú skôr iba spomienkou.

Externé odkazy
--------------

Ukážka rozličných tradícii Karagunov

Zdroje
------

* Γ. Καββαδίας-Οι Καραγκούνηδες και οι Σαρακατσάνοι της Θεσσαλίας
Súradnice: 48°09′00″S 17°07′31″V﻿ / ﻿48,1499369°S 17,125167000000033°V﻿ / 48.1499369; 17.125167000000033

**Karadžičova ulica** je ulica v Bratislave. Pomenovaná je podľa významného srbského vzdelanca, lingvistu, jazykovedca, historika, literárneho kritika, zberateľa ústnej ľudovej tvorby a reformátora srbského jazyka Vuka Stefanovića Karadžića. Pôvodne sa volala ulica kráľa Žigmunda (Zsigmond király-Gasse, Zsigmond király-utca). V súčasnosti ulica ohraničuje staršiu a novšiu časť mesta.

Významné objekty
----------------

Na ulici sa nachádza centrála VÚB banky, kancelárske budovy City Business Center (CBC). S ulicou susedí aj historický Ondrejský cintorín (vchod z Ulice 29. augusta). Na mieste administratívnych budov sa nachádzala železničná stanica Bratislava-Nivy, ktorá zanikla v 80. rokoch 20. storočia. V súčasnosti existuje projekt na jej obnovu ako podzemnej stanice.

Blízke ulice
------------

* Dostojevského rad
* Čulenova ulica
* Grösslingová ulica
* Páričkova ulica
* Mlynské nivy
* Malý trh
* Legionárska ulica
* Vajnorská ulica
* Krížna ulica

Iné projekty
------------

Commons
* Spolupracuj na Commons Commons ponúka multimediálne súbory na tému **Karadžičova ulica (Bratislava)**
*Alleluia nativitas*
**Perotinus** alebo **Perotinus Magnus** alebo aj **Magister Perotinus** či **Pérotin** bol francúzsky skladateľ, najvýznamnejší predstaviteľ tzv. Notredamskej školy a spolu s magistrom Léoninom autor zbierky Magnus liber organi. Pôsobil v Paríži okolo roku 1200 (dátumy narodenia a úmrtia sú neznáme) ako kapelník katedrály Notre Dame. Je známy vďaka spisom hudobných teoretikov Jana z Garlandie a autora, ktorý písal pod menom Anonym IV, ktorí žili v polovici 13. storočia.

Dielo
-----

Perotinus revidoval, skrátil a modernizoval staršiu Léoninovu verziu *Magnus liber organi*. Prepísal mnoho skladieb do nových foriem, požíval pokročilejšiu rytmiku. Pridaním nových rytmických foriem predznamenal ďalší vývoj hudby. Nesúhlasil navyše s prílišnou rozťahanosťou pasáží bez zmien, čím zdôraznil potrebu priebežného vnútorného vývoja hudobnej skladby, čo je spolu so zdokonalením skladobnej techniky diskantu rozšírením o tretí a štvrtý hlas zásadným prínosom tohto skladateľa. Zdá sa, že Perotinova tvorba bola veľmi rozsiahla, vytvoril do sto skladieb.

Pozri aj
--------

* Stredoveká hudba

Externé odkazy
--------------

* 


|  |  |
| --- | --- |
| Portal | Hudobný portálFrancúzsky portálBiografický portál |

Autoritné údaje: * BnF: 138983833
* GND: 102558957
* ISNI: 0000 0001 2253 7325
* LCCN: n85327521
* NK ČR: mzk2004248654
* VIAF: 222955753
* WorldCat: lccn-n85327521